বেগমগঞ্জে সংঘবদ্ধভাবে নারীকে বিবস্ত্র করে ধর্ষণ মামলা
নোয়াখালীল বেগমগঞ্জের একলাশপুর ইউনিয়নের জয়কৃষ্ণপুর গ্রামে ঘরে ঢুকে এক ৩৭ বৎসর বয়সী নারীকে ধর্ষণের ঘটনা ঘটে। ২০২০ সালের ২ সেপ্টেম্বর তারিখে সংঘটিত এই ঘটনায় ঐ নারীকে বিবস্ত্র করে নির্যাতন করা হয় ও তা মোবাইল ফোনের ক্যামেরা দিয়ে ধারণ করা হয়। নির্যাতনের ভিডিও ক্লিপটি ২০২০ সালের ৪ অক্টোবর সামাজিক যোগাযোগমাধ্যমে ভাইরাল হয়। ভিডিওতে দেখা যায়, আসামীরা ঐ গৃহবধূর পোশাক খুলে নিয়ে তার বিরুদ্ধে কিছু একটা বলতে থাকে। এ গৃহবধূ আত্মরক্ষার চেষ্টা করে। হামলাকারীদের ‘বাবা’ ডাকে। তাদের পায়ে ধরে। আসামীদের একজন গৃহবধূর মুখাবয়বে লাথি মারে। তারপর মাটিতে পেড়ে পা দিয়ে মুখসহ শরীর মাড়িয়ে দেয়। এ সময় একটি লাঠি দিয়ে তাকে আঘাত করা হচ্ছিল। এ সময় ঘটনাটি ফেসবুকে ছড়িয়ে দেওয়ার ইঙ্গিত করে একজন আসামী ‘ফেসবুক’ ‘ফেসবুক’ বলে চিৎকার করে।